Karl Barry Sharpless

Karl Barry Sharpless (født 28. april 1941 i Philadelphia i Philadelphia County i Pennsylvania) er en amerikansk kjemiker mottaker av to nobelpriser. Han ble tildelt Nobelprisen i kjemi i 2001 for sitt arbeid med kiralt katalyserte oksidasjons­reaksjoner. Han mottok halvparten av prispengene mens landsmannen William S. Knowles og japaneren Ryoji Noyori delte den andre halvparten. I 2022 ble han tildelt nobelprisen for utviklingen av «klikk-kjemi».

Sharpless tok doktorgrad ved Stanford University i 1968. Tidligere virket han ved Massachusetts Institute of Technology, med siden 1990 har han vært professor i kjemi ved Scripps Research Institute i La Jolla i California.

Mange molekyler opptrer i to former som er speilbilder av hverandre –  akkurat  som våre hender er hverandres speilbilder. Slike molekyler kalles kirale. I naturen har det vist seg at den ene formen ofte dominerer. I våre celler passer derfor den ene speilbilde­formen av et molekyl som «hånd i hanske», i motsetning til den andre som kan være skadelig. Nobelprisvinnerne fra 2001 utviklet molekyler som kan katalysere viktige reaksjoner slik at kun den ene av de to speilbilde­formene dannes. Katalysator­molekylet, som selv er kiral, påskynder reaksjonen  uten å  selv forbrukes. Metodene har fått stor praktisk betydning i industrielle  prosesser for fremstilling av legemiddel, som blant annet antibiotika, anti­betennelses­middel og hjertemedisiner.

Sharpless ble utnevnt til æresdoktor ved KTH i 1995.

Referanser

Eksterne lenker 
 
 

Personer fra Philadelphia
Kjemikere fra USA
Nobelprisvinnere fra USA
Nobelprisvinnere (kjemi)
Wolfprisvinnere i kjemi